
Friuli nyelv 


A Wikipédiából, a szabad enciklopédiából 


A friuli, régiesen furlániai nyelv (saját elnevezése il fúr lan 
vagy la lenghe furlane, IPA [fúr' lap, ' léggé fúr' lane]) 
rétoromán dialektus, amelyet az olaszországi Friuli-Venezia 
Giulia autonóm régióban mintegy 530 000 ember használ 
kétnyelvűségben az olasszal, és e régióban hivatalosan elismert 
nyelvi státusszal rendelkezik. Több nyelvjárásra oszlik 
(középső, északi, délkeleti, nyugati), amelyek főleg a szavak 
utolsó magánhangzójában különböznek egymástól (a 
nyelvjárásokban ez lehet a és o is). A friuli története több 
ponton homályos; valószínűleg azon vulgáris latin 
nyelvjárásokhoz kötődik, amelyeket az ókorban a rómaiak által 
i. e. 181-ben alapított Aquileia tartományban beszéltek. A 
rétoromán nyelvek közül a friulit beszélik a legtöbben. 

A nyelv elkötelezett támogatójának számított Pier Paolo 
Pasolini filmrendező, akinek édesanyja szintén friuli 
anyanyelvű volt. 

Magánhangzók 


A friuli nyelvnek az újlatin nyelvek között a megszokottól eltérő sajátossága, hogy a magánhangzók 
hosszúságának fonológiai szerepe van. így tehát 5 pár magánhangzót találunk: /a e i o u/ és 
/a: e: i: o: u:/. A hangsúlyt csak akkor jelölik, ha az utolsó szótagra esik (egyszótagú szavak esetében 
pedig jelentésmegkülönböztetés céljából): tompa ékezettel ('), ha a hangsúlyos magánhangzó rövid, és 
kúpos ékezettel ( A ), ha az hosszú. A hosszú magánhangzók jelentésmegkülönböztetésre képesek, például: lat 
’tej’ és lát ’tó’, mii ’ezer’ és mii ’méz’, stb. A magánhangzókat minden helyzetben tisztán ejtik (beleértve a 
szóvégi e-t is), mint a spanyolban. Az újlatin nyelvekhez hasonlóan a friuliban is megtalálhatóak a 
kettőshangzók, például guant ’kesztyű’, piel ’bőr’, o sói ’vagyok’, ruede ’kerék’, taule ’asztal’ stb. 


Mássalhangzók 

A mássalhangzók és írásképük az olaszéhoz hasonlóak, néhány kiegészítéssel: a g magyar cs hangot jelöl 
mély magánhangzók (a, o, u) és mássalhangzók előtt, valamint a szó végén; az ss ejtése egyszerű sz, míg a 
magánhangzók közötti s z-nek hangzik; ugyanakkor a z háromféle hangot is jelölhet: magyar c-t [ts], magyar 
dz-t [dz], illetve magyar dzs-t [dyj. Az újlatin nyelvektől eltérően a friuliban létezik ezen kívül a ty [c] és gy 
[j] hang is, amelyeket a ej és a gj betűkapcsolatok jelölnek; ezek természetesen ugyanúgy fonémáknak 
számítanak (tehát nem csupán a /]/ ejtésváltozatai, mint a spanyolban). Megtalálható még az ábécében a j, a 
magyaréval azonos hangértékben (tehát nem zs-nek ejtik, ahogy a franciában vagy a portugálban). 


Nyelvtani jellemzők 


Alaktan 

A friuli nyelvtana általánosságban nem tér a többi újlatin nyelvétől, azonban vannak egyedi sajátosságai. 
Mint az újlatin nyelvekben általában, a főnevek hím- és nőneműek lehetnek: a hímnemű főnevek végződése 
az esetek többségében mássalhangzó vagy -z (ritkán -o), a nőneműeké pedig -e; szintén ezt az alakot veszik 
fel a melléknevek is: például furlan/furlane ’friuli’ (férfi/nő). A hímnemben zöngétlen mássalhangzóra (p, t, 
c, f) végződő melléknevek végződései nőnemben: -be, -de, -cje/gje/che/ghe, -ve. 

A határozott névelő a sztenderd nyelvváltozatban hímnemben egyes számban il (nyelvjárásban lehet el vagy 
al is), többes számban z (mint az olaszban); nőnemben la és lis. Az il és a la magánhangzóval kezdődő szó 
előtt egyaránt Z ’ alakot ölt. A határozatlan névelők: un, une. 

A többes szám képzése mássalhangzóra, -z-re vagy -o-ra végződő szavaknál -s hozzáadásával történik, az -e 
végződésű szavaknál pedig -is. Példák: man/mans (kéz/kezek), gjat/gjats (macska/macskák), libri/libris 
(könyv/könyvek), piel/piels (bőr, bőrök), treno/trenos (vonat/vonatok); taule/taulis (asztal/asztalok), 
ejase/ejasis (ház/házak), seuele/seuelis (iskola/iskolák), sisteme/sistemis (rendszer/rendszerek), stb. A -t-re 
végződő szavak többes számában a t általában kiesik a kiejtésben, tehát a gjat [ 1 j at] ’macska’ többes számú 
alakjának: gjats ejtése inkább [ 1 jas]. Az -Z, illetve -Zz végződésű hímnemű szavak többes száma rendhagyó: 
az l vagy Zz helyére z kerül; például voli/voi (szem/szemek) cjaval/cjavai (ló/lovak), stb. Néhány -t 
végződésű főnév többes számának képzése a -t palatalizációjával történik: például dint/dincj [ejtsd: 
dint/dinty] (fog/fogak). Az egyes számban -s-re végződő szavak többes számú alakja változatlan: vues 
(csont/csontok), pes (hal/halak), més (hónap/hónapok). 

A fontosabb elöljárószók: a (’-nak/nek’), di (’-ból/ből’ vagy birtokviszony), in(ta) (’-ban/ben’), pár (’-ért, 
miatt’, ’célból’), su (’-ról/ről’), cun (’-val/vel’). Az elöljárók a névelőkkel összevont alakokat képeznek: 




+ 

il 

i 

la 

lis 

di 

dal 

dai 

de, da la 

des, da lis 

a 

al 

ai 

ae, a la 

aes, a lis 

in(ta) 

intal, tál 

intai, tai 

inte, te, inta la 

intés, tes, inta lis 

pár 

pal 

pai 

pe, pár la 

pes, pár lis 

su 

Sül 

sui 

su la 

su lis 

cun 

cul 

cui 

cu la 

cu lis 


A személyes névmások hangsúlyos alakjai: jo, tu, lui / jé, nő, vő, lőr (a gyenge vagy ún. pleonasztikus 
alakokat lásd később). 


Mondattan 

A friuli egyik jellegzetessége (amely szintén megtalálható a velencei nyelvben), hogy a mondat alanyát a 
személyes névmás hangsúlytalan alakjával - ún. klitikus vagy pleonasztikus névmás - az ige előtt, kérdő és 
felkiáltó mondatoknál pedig az ige végéhez kapcsolva megismétlik. Például: II furlan e je une lenghe 
romanze. ’A friuli egy újlatin nyelv.’ (szó szerint: „A friuli, ő van egy újlatin nyelv”); Jo o sói furlan, o ven 
di Udin. ’Én friuli vagyok, Udinból jövök/származom.’ (szó szerint: „Én, én vagyok friuli, én jövök 
Udinból”). A klitikus névmás kérdő és felkiáltó/megszólító (vagy óhajtó) mondatokban más alakot vesz fel: 
például Lui al va (’ő megy’) de: Lui vaial? (va-ial) ’Megy ő?’. 

Az igék négyféle ragozási csoportba sorolhatók a főnévi igenév végződése alapján, amely lehet -a, -é, -i, -i ( 
a latin -áré, -ere, -ere, -Ire végződésekből). A létige, jessi ragozása: (jo) o sói, (tu) tu sés, (lui) al é / (jé) e je, 
(nő) o sin, (vő) o sés, (lőr) a són. Példa rendes ige ragozására: fevelá 'beszélni’; o feveli, tu fevelis, al/e 
fevele, o fevelin, o fevelais, a fevelin. 

Nyelvi példák 


Számok 

A friuli tőszámnevek 1-től 10-ig a következők: 

un (hímnem) /une (nőnem), dói (hímnem) /dós (nőnem), tré, cuatri, cinc, sTs, siet, vöt, nűf, 
d?s. 

Szövegminta 

Idézet az Emberi Jogok Egyetemes Nyilatkozatából: 

„Ducj i oms a nassin libars e compagns come dignitát e deríts. A an sintiment e 
cussience e bisugne che si tratin un culaltri come fradis.” 

„Minden ember szabadon és egyenlőnek születik méltóságban és jogban. Ésszel és 
lelkiismerettel bírnak, és egymással testvériesen kell bánniuk.” 


Társalgási példa 





Friuli 

Magyar 

Mandl! Jo mi clami Jacum. 

Szia! A nevem Jakab. 

Vué al é propite cjalt! 

Ma valóban meleg van! 

O scugni propite Iá cumö. Ariviodisi! 

Nekem most tényleg mennem kell. Viszlát! 

No pues vignf fúr cun te usgnot, o ai di studiá. 

Nem tudok elmenni veled ma este, tanulnom kell. 

